cyanic-selkie/wikianc huggingface dataset:
Nomans Land
Historia
Nomans Land perustettiin Pietarissa keväällä 1996. Tuolloin yhtye keskittyi vielä doom metalin soittamiseen, mutta pian yhtye vaihtoi tyylinsä suoraan viikinkimetalliin. Vuoden 1999 lopussa Nomans Land oli valmis tekemään ensimmäisen kokopitkän albuminsa, ja tämä toteutuikin vuonna 2000, jolloin The Last Son of the Fjordin äänitykset alkoivat. Fono Records julkaisi yhtyeen debyyttialbumin vuonna 2001. Heti tämän levyn julkaisun jälkeen basisti ja rumpali jättivät yhtyeen, mutta heidän paikkansa täytettiin nopeasti: tilalle tuli Ainar rumpuihin ja Hjervard bassoon. Vuosi 2001 oli pyhitetty lähes kokonaan seruaavan albumin materiaalin tekemiselle, vaikka yhtye ehtikin esiintyä muutamilla paikallisilla festivaalilla. Tänä aikana yhtye päätti lisätä musiikkinsa myös syntetisaattorin, ja kesällä 2002 yhtye aloitti seuraavan albuminsa, Hammerfrostin, äänittämisen ja sai sen valmiiksi maaliskuussa 2003. Yhtye sopi sopimuksen saksalaisen Einheit-Produktionenin kanssa, joka julkaisi Hammerfrostin 21. helmikuuta 2005. Ennen tätä yhtye kohtasi erinäisiä erimielisyyksiä, joiden seurauksena Wild joutui jättämään sen. Hammerfrost sai keskimäärin hyvää kritiikkiä, mikä johti yhtyeen ensimmäiseen ulkomaanesiintymiseen Essenissä pidetyillä Ultima Ratio -festivaaleilla. Yhtyeen debyyttialbumi julkaistiin uudelleen 31. maaliskuuta 2006 Euroopassa. Saman vuoden heinäkuussa yhtye ryhtyi äänittämään seuraavaa levyään Raven Flightiä, joka julkaistiin myöhemmin saman vuoden joulukuun 1. päivänä.
Lego Games
Lego Games on vuonna 2009 aloitettu Lego-tuotesarja, johon kuuluvat tuotteet ovat Lego-palikoista koottavia lautapelejä. Lego Games -pelit ovat yhteensopivia muiden Lego-palikoiden kanssa. Pelinappuloina Games-sarjan peleissä käytetään usein Lego-mikrohahmoja. Arpakuutiona toimii erityinen Lego-arpakuutio, jonka jokaisella sivulla on neljä Lego-nuppia, joihin kiinnitetään arpakuution mahdollisia tuloksia vastaavat Lego-laatat. Tarvittaessa tämä mahdollistaa myös arpakuution muuntamisen.
E2-E4
E2-E4 on saksalaisen krautrock-muusikko Manuel Göttschingin studioalbumi, joka nauhoitettiin joulukuussa 1981 ja julkaistiin vuonna 1984.
E2-E4 sai alkunsa joulukuussa 1981, kun Göttsching päätti luoda improvisoidun teoksen harjoituksena ja kuunnella sen tulevalla matkallaan. Albumi nauhoitettiin yhdellä kerralla. Albumia on sittemmin pidetty elektronisen musiikin klassikkona, jota on pidetty ambientin, housen ja teknon alkulähteenä. Esimerkiksi Yhdysvalloissa Detroitissa useat eri DJ:t soittivat albumia klubeilla ja ihmiset tanssivat sen tahtiin, mikä tuli Göttschingille yllätyksenä.
Albumin nimi on peräisin yhdestä yleisimmistä shakin avauksista, joka on merkittynä 1. e2-e4 (pitkällä merkintätavalla).
Marja-Liisa Kirvesniemi
Marja-Liisa Kirvesniemi (o.s. Hämäläinen, s. 10. syyskuuta 1955 Simpele) on entinen suomalainen hiihtäjä ja kolminkertainen olympiavoittaja. Koulutukseltaan hän on kuntohoitaja ja nykyään kuntosaliyrittäjä. Kirvesniemi on viidellätoista arvokisamitalillaan yksi menestyneimpiä suomalaisia maastohiihtäjiä yhdessä Aino-Kaisa Saarisen ja Mika Myllylän kanssa.
Urheilu-ura
Lake Placidin olympialaisissa 1980 Kirvesniemi sijoittui 10 km:llä kahdeksanneksitoista ja oli mukana viidenneksi tulleessa viestijoukkueessa. Kaksi vuotta myöhemmin Oslon MM-kisoissa hän hiihti 10 km:n henkilökohtaisella matkalla yhdenneksitoista ja oli mukana viestijoukkueessa, joka sijoittui neljänneksi.
Häntä kutsuttiin aluksi ”ikuiseksi epäonnistujaksi”, kunnes ura Innsbruckin ja Lake Placidin olympiakisojen sekä Lahden ja Oslon MM-kisojen jälkeen alkoi kääntyä nousuun. Vuonna 1983 Kirvesniemi voitti hiihdon maailmancupin ensimmäisenä suomalaishiihtäjänä ja 1984 Sarajevon olympialaisissa hän voitti kaikki kolme henkilökohtaista hiihtomatkaa sekä viestissä pronssia. Uralle mahtui MM- ja olympiamitaleja aina Lillehammerin vuoden 1994 olympiakisoihin saakka, jonka jälkeen hän lopetti kilpauransa siirtyen kotiäidiksi sekä taustatueksi miehelleen Harri Kirvesniemelle. Aktiiviuran aikana Kirvesniemeä valmensi Simpeleen yhteiskoulun liikunnanopettajana toiminut Sulo Repo.
Kirvesniemi on 175 cm pitkä ja painoi aktiiviuransa aikana 66 kg.
Yksityiselämä
Kirvesniemi varttui maatalon tyttärenä Etelä-Karjalan Simpeleellä. Hiihdosta hän kiinnostui vuonna 1964 katsottuaan televisiosta Innsbruckin talviolympialaisia. Hän avioitui hiihtäjä Harri Kirvesniemen kanssa vuonna 1984. Avioliitto päättyi eroon vuonna 2011. Pariskunnalla on kaksi tytärtä, Elisa Kirvesniemi, joka on tunnettu yleisurheilijana, sekä hiihtäjä Anita Kirvesniemi. Entinen pikajuoksija Manuela Bosco on Marja-Liisa Kirvesniemen kummityttö ja Harri Kirvesniemen siskon tytär.
Hiihtouransa jälkeen Kirvesniemi on kertonut kärsineensä masennuksesta. Lisäksi hänellä oli ongelmia avioliitossaan useiden vuosien ajan, erityisesti Lahden MM-hiihtojen dopingskandaalin jälkeen. Kirvesniemellä on kuntohoitajan koulutus, ja hän toimi yrittäjänä omassa fysikaalisessa hoitolassaan Simpeleen Hoitola Oy:ssä, jonka toiminta kuitenkin päättyi vuoden 2015 lopussa Kirvesniemen terveyssyistä. Kirvesniemi aloittaa elokuussa 2016 kuntosaliyrittäjänä Simpeleellä.
Kirvesniemelle myönnettiin kesäkuussa 2016 valtion urheilijaeläke.
Tunnustuspalkintoja
Vuonna 2006 Kirvesniemi sai opetusministeriön jakaman 20 000 euron arvoisen Pro Urheilu -tunnustuspalkinnon. Vuoden urheilijaksi hänet valittiin 1984 sekä vuoden naisurheilijaksi 1985 ja 1991. Hän sai 1984 myös Juri Gagarin -palkinnon. Kirvesniemi kantoi viimeisenä Ateenan olympialaisten soihtua sen kiertäessä Helsinkiä ja Espoota 2. heinäkuuta 2004. Hän kantoi myös Torinon kisojen soihtua vuonna 2006.
Viheriäistenaukko
thumb|250px|Viheriäistenaukko nähtynä [[Ajonpään kalliolta Luonnonmaalta Naantalista toukokuussa 2010. Keskellä kuvaa on pieni kallioluoto Äijäkari ja sen takana näkyy Ruissalon saari.]] thumb|250px|Viheriäistenaukon eteläreunalla sijaitseva [[Kukkarokivi on Suomen suurin selvästi näkyvissä oleva siirtolohkare. Kuva maaliskuulta 2013.]] thumb|250px|Maailman kaikkien aikojen suurin matkustaja-alus [[M/S Oasis of the Seas|M/S Oasis of the Seas Viheriäistenaukolla lähdettyään Pernon telakalta lokakuussa 2009.]] Viheriäistenaukko on pieni merialue Saaristomeren pohjoisosassa Naantalin ja Turun kaupunkien alueella. Vesistömuodostumaluokituksen mukaan Viheriäistenaukon pinta-ala on 5,9 neliökilometriä.
Viheriäistenaukko on voimakkaasti rehevöitynyt merialue, jonka tilaan vaikuttavat useat eri päästölähteet. Merialue on tärkeä kalataloudellisesti, sillä alueella harjoitetaan ammattimaista pyyntiä ja läheisyydessä sijaitsee useiden kalalajien poikastuotantoalueita. Syvimmät kohdat Viheriäistenaukolla ovat yli 30 metriä.
Sijainti ja maantieteelliset kohteet
Viheriäistenaukko rajautuu seuraaviin vesialueisiin: pohjoisessa Raisionlahti, idässä Pohjoissalmi, etelässä Airisto ja lännessä Naantalinsalmi. Maa-alueisiin Viheriäistenaukko rajautuu seuraavasti: pohjoisessa Naantalin Viheriäistenniemeen jossa sijaitsee Nesteen Naantalin öljynjalostamo, idässä Turun Valkamanlahden ympärillä olevaan Koivuluotoon ja Mikkolanvuoreen jotka ovat Pansion varuskunnan aluetta Pansion kaupunginosassa, etelässä Turun Ruissalon saareen joka kuuluu samannimiseen kaupunginosaan ja lännessä Naantalin Luonnonmaan saareen.
Viheriäisten aukolla on muutamia pieniä saaria jotka kaikki sijaitsevat Turun puolella. Saarista isoimmat ovat Iso-Kaskinen ja Vähä-Kaskinen joissa on myös mökkejä. Pienempiä ovat Äijäkari ja Kukkarokivi, jotka ovat kummatkin rauhoitettu luonnonsuojelualueeksi lintujen pesimäluotona ja ne kuuluvat Natura 2000 -verkostoon.
Vesiliikenne
Viheriäistenaukolla on vilkas laivaliikenne ja sen kautta kulkee laivat Naantalin satamaan, Turun Korjaustelakalle ja Naantalin öljynjalostamolle 15,3 metrin syvyistä Naantalin väylää pitkin. Viheriäistenaukolla Naantalinväylästä erkanee Turun puolelle 9 metrin syvyiset väylät Turun sataman Pansion satamanosaan, merivoimien Pansion varuskuntaan ja Pernon telakalle.
Osa alueesta oli pitkään tutkakatveessa vilkkaasta liikenteestä huolimatta. Vuonna 2012 otettiin käyttöön Ajonpään merenkulkututka, jonka jälkeen koko alue on Nauvon VTS-keskuksen hallinnassa. Muut tutkat sijaitsevat Pansiossa ja Rajakarilla.
Vesistöalueluokitukset
Viheriäistenaukko on tunnukseltaan 3_Ls_014 (vesimuodostuman yksilöivä VPD-tunnus) ja ympäristöhallinnon vesistöalueluokituksessa se kuuluu Pohjoinen Saaristomeri (95) -päävesistön, ja edelleen Turun rannikkoalue (95.11) -2. jakovaiheen vesistöalueen vesistön osa-alueeksi. Viheriäistenaukon rannikkovesityyppi on lounainen sisäsaaristo.
Aiheesta muualla
60.43639°N, 22.10028°W
Geo Böckerman
Hän suoritti kanttoriurkurin tutkinnon Helsingin kirkkomusiikkiopistossa 1942 sekä urkudiplomin Sibelius-Akatemiassa 1952. Hän opiskeli urkujensoittoa myös Kööpenhaminassa. Ensikonserttinsa hän piti Helsingissä 1949. Lisäksi hän on konsertoinut myös Tanskassa ja Ruotsissa.
Böckerman suoritti teologian kandidaatin tutkinnon 1956 ja toimi 1959–1969 Helsingin hiippakunnan tuomiokapitulin notaarina sekä Ruotsissa Villandsvängen papiston apulaisena.
Robert S. Kaplan
thumb|right|240px|Kaplan vuonna 2017 Robert S. Kaplan (s. 1940) on yhdysvaltalainen taloustieteilijä. Kaplan on työskennellyt vuodesta 1984 lähtien professorina Harvard Business Schoolissa. Kaplan on tunnettu David Nortonin kanssa kehittämästään johtamismenetelmästä, Balanced Scorecardista.
Vuonna 2006 Kaplan valittiin Accounting Hall of Fameen.
Säe
Säe on runon tai sävellyksen osa. Se koostuu toisiinsa liittyvistä sanoista tai sävelistä. Usea peräkkäinen säe muodostaa säkeistön.
Jerusalemin kuningaskunta
Jerusalemin kuningaskunta oli 1100–1200-luvuilla olemassa ollut tärkein ristiretkivaltio. Se perustettiin ensimmäisen ristiretken yhteydessä.
Barré-sointu
thumb|Barré-ote Barré-sointu on kitaran tai muun kielisoittimen sointu, jossa käytetään barré-otetta; painetaan useaa kieltä samanaikaisesti yhdellä sormella otelautaa vasten. Barré-soinnut helpottavat vaikeiden sointujen soittamista. Sen lisäksi kitaraa soitettaessa on vain neljä vapaata sormea käytettävissä, mutta kieliä on kuitenkin kuusi, minkä vuoksi samalla sormella voi joutua painamaan useita kieliä.
Vaalilahjonta
Vaalilahjonta on Suomen lainsäädännössä eräs vaaleihin liittyvä rikos. Siitä säädetään rikoslain 14 luvun 2 §:ssä.
Säe
Runosäkeessä on tavallisesti yksi lause tai itsenäinen ajatuksellinen ilmaisu. Runosäkeet voivat muodostaa ketjussa loogisesti etenevän ilmaisun tai ne voivat olla itsenäisiä. Perinteisessä runoudessa säkeet noudattavat yleensä jotain runomittaa ja koostuvat runojaloista (tai metroneista).
Jerusalemin kuningaskunta
Kuningaskunta syntyi, kun ristiretkeilijät valtasivat Jerusalemin vuonna 1099. Godefroy de Bouillon, jota olisi haluttu kuninkaaksi, kieltäytyi Jerusalemin kuninkaan tittelistä, mutta otti lopulta arvonimen Advocatus Sancti Sepulchri. Godefroy kuoli seuraavana vuonna ja hänen veljellään, joka oli hänen seuraajansa, ei ollut mitään sitä vastaan, että hänestä tulisi Jerusalemin kuningas Balduin I (Balduinus I). Hänet kruunattiin kuninkaaksi jouluna 1100 Betlehemissä paavin annettua kruunaukselle hyväksyntänsä.
Baudouin I laajensi kuningaskuntaa valtaamalla Akkon, Sidonin ja Beirutin. Hänen alaisuuteensa kuuluivat myös Edessan kreivikunta (jonka hän oli itse perustanut), Antiokian ruhtinaskunta ja Tripolin kreivikunta. Laajimmillaan kuningaskunta oli vuoden 1153 jälkeen. Hallinnollisesti ja poliittisesti kuningaskunta oli hyvin hajanainen sen koostuessa lukuisista herruuspiireistä. Kuninkaan valta rajoittui käytännössä hänen omistamilleen maille. Poliittinen päätösvalta keskittyi kruununvasallien kokoukselle, Haute Cour, joka kokoontui tarpeen vaatiessa myös laajempana parlamenttina. Maaseudun oikeuskäytännöt jatkoivat vanhoja perinteitä; myös väestö oli leimallisesti paikallista. On arvioitu, että kuningaskunnassa oleskeli vain noin 700 eurooppalaista ritaria.
Vuodesta 1187 alkaen kuningaskunta alkoi pienentyä, aluksi sodassa kurdilaista sulttaani Saladinia vastaan. Vaikka 1190 osa aluemenetyksistä saatiin takaisin, ei kuningaskunta koskaan palautunut vanhaan laajuuteensa. Jerusalem kuuluikin kuningaskuntaan enää vain viidentoista vuoden ajan 1229–1244. Kuningaskuntaa heikensi myös Aasian kauppareittien kulun muuttuminen 1200-luvulla.
Kuningaskunta muuttui vain nimellisesti olemassa olevaksi Akkon valtauksen (18. toukokuuta 1291) myötä.
Säe
Musiikissa säe määritellään yleensä kokonaisuudeksi, jonka jälkeen olisi luontevaa hengittää. Perättäiset säkeet muodostavat säepareja tai säeryhmiä. Nämä taas muodostavat lausekkeita, joka on pienin mahdollinen kokonaisen sävellyksen muotorakenne.
Jerusalemin kuningaskunta
Jerusalemin kuninkaat ja kuningattaret
thumb|Jerusalemin kuningaskunta ja muut ristiretkivaltiot (vaalean keltaisella Jerusalemin kuningaskunta n. 1160, tummemmankeltaisella vuodesta 1229), Muir's Historical Atlas (1911).
Tämän jälkeen kuninkaan titteli seurasi Aragonian kuninkuutta. Tämänhetkinen nimellinen Jerusalemin kuningas on Espanjan kuningas Felipe VI.
Ti Amo
Ti Amo on italialaismuusikko Azuron kappale. Se julkaistiin muusikon uran debyyttisinglenä 13. toukokuuta 2011. Kappaleen ovat tuottaneet Manuel "Manian" Reuter sekä Yann "Yanou" Peifer ja sillä vierailee myös turkkilais-saksalainen naisartisti Elly. Kappaleen sävellyksestä puolestaan vastasivat sen tuottajat sekä Adelmo Listorti. Kappaleeseen liittyvä musiikkivideo julkaistiin videopalvelu YouTubessa 6. huhtikuuta 2011. Kappale ei onnistunut pääsemään lainkaan listoille.
Kappalelista
Digitaalinen lataus
Vaalilahjonta
Säännöksessä tarkoitettuja yleisiä vaaleja ovat eduskuntavaalit, presidentinvaalit, kuntavaalit, europarlamenttivaalit, Ahvenanmaan maakunnan maakuntapäivävaalit sekä kirkolliset vaalit eli evankelis-luterilaisen kirkon papin vaalit, kirkkovaltuuston vaalit, seurakuntaneuvoston vaalit ja ortodoksisen kirkkokunnan seurakuntavaltuuston vaali, papin vaali, diakonin vaali ja kanttorin vaali. Säännöksessä tarkoitettuja valtiollisia tai kunnallisia vaaleja eivät ole maakuntavaltuustojen tai muiden maakunnallisten toimielinten vaalit. Yleisiä vaaleja eivät myöskään ole vaalit, joissa äänioikeus on rajattu. Sellaisia ovat esimerkiksi ammattiyhdistysten ja ylioppilaskuntien vaalit. Säännöksessä tarkoitettuja yleisiä äänestyksiä ovat valtiolliset ja kunnalliset neuvoa-antavat kansanäänestykset. Sellaisia on järjestetty muun muassa Euroopan unioniin liittymisestä ja kuntaliitoksista.
Tämän rikoksen määrittelevässä säännöksessä kuvatun teon rangaistavuuden edellytyksenä ei ole lupauksen tai tarjouksen hyväksyminen. Rangaistavaa on esimerkiksi se, että tarjoaa jollekin henkilölle palkkion siitä, että tämä taivuttaisi puolisonsa äänestämään tietyllä tavalla. Sen sijaan rangaistavaa ei ole toisen painostaminen ylipäätään äänestämään, sillä siinä ei vaadita äänestämään tietyllä tavalla. Tällainen menettely tosin voi olla rangaistavaa pakottamisena.
Säännöksessä mainittu palkkio tarkoittaa rahaa tai muuta siihen rinnastettavaa etuutta. Äänestämään taivuttamisella tarkoitetaan moitittavaa, selkeää ja epäasiallista pyrkimystä vaikuttaa äänestäjän äänestyskäyttäytymiseen. Taivuttelun kohteena on yksi tai useampi henkilö. Jos sen sijaan antaa valitsijakunnalle tavanomaisen vaalilupauksen, jossa lupaa heille taloudellisia etuja, ei syyllisty rikokseen, vaikka tulisi valituksi. Sallittua on myös pyrkiä vaikuttamaan äänestäjiin vaalitilaisuudessa suoritetulla tarjoilulla ja vähäarvoisilla lahjoilla. Tällöin on kyseessä sallittu äänestyspäätökseen vaikuttaminen, ei tuomittava äänestämään taivuttaminen. Jopa äänestäjän kuljettaminen äänestyspaikalle on sallittua, kunhan kuljetuksen ehdoksi ei aseteta tietyn ehdokkaan äänestämistä.
Sallittu vaalilupaus liittyy ehdokkaan tulevaan toimintaan mahdollisessa luottamustehtävässä, kun taas rangaistavaan vaalilahjontaan liittyy etu, joka annetaan vaikka ei tulisikaan valituksi. Myös ehdokkaan vaalienjälkeinen tukiryhmälleen järjestämä vaalijuhla on sallittu etuus, vaikka se olisi rahallisesti melko arvokaskin. Vaikka kutsun jakaisi tukiryhmälleen etukäteen, ei edusta seuraa rangaistusta, sillä se ei ole luonnehdittavissa taivuttamiseksi, eikä kohdistu nimenomaan tiettyyn äänestäjään.
Vaalilahjontasäännöksen toisessa kohdassa tehdään rangaistavaksi yleisiin vaaleihin liittyvän lahjuksen vaatiminen. Siitäkään ei saa vaatia palkkiota, että yrittää vaikuttaa toisen äänestyskäyttäytymiseen. Säännöksen soveltamisalaan kuuluu vaikkapa tapaus, jossa joku kauppaa eniten tarjoavalle muiden perheenjäsentensä ääniä. Äänestäjää ei kuitenkaan rangaista palkkion vastaanottamisesta, jos ehdokas tarjoaa sen hänelle ilman vaatimusta tietystä äänestyskäyttäytymisestä. Palkkion antavaa ehdokasta sen sijaan rangaistaan säännöksen ensimmäisen kohdan mukaan. Vaalilahjonnasta rangaistaan vaikka äänestäjä ei äänestäisikään sovitulla tavalla, sillä vaalisalaisuuden vuoksi äänestyskäyttäytymistä ei voi varmuudella todentaa. Yhtä lailla rangaistavaa on vaalilahjonnan yritys.
Buried Alive (Sentencedin albumi)
Buried Alive on suomalaisen metalliyhtye Sentencedin ainoa livejulkaisu. Se julkaistiin Century Media -levy-yhtiön kautta CD- ja DVD-muodossa 22. marraskuuta 2006 ja sisältää yhtyeen 1. lokakuuta 2005 Oulun Club Teatrialla järjestetyn hautajaiskonsertin. DVD ylitti Suomessa kultalevyyn oikeuttavan 5 000 myydyn kappaleen rajapyykin vajaan viikon sisällä julkaisustaan.
Konsertin erikoispitkä kappalelista sisältää kappaleita yhtyeen jokaiselta albumilta debyyttialbumi Shadows of the Pastia lukuun ottamatta, ja viiden kappaleen aikana lavalla vierailee yhtyeen aikaisempi laulaja Taneli Jarva. Konserttielokuvan ohjauksesta vastasi elokuvaohjaaja Mika Ronkainen ja kuvauksesta oululainen Klaffi Tuotannot 17 kameralla. Sen ensi-ilta järjestettiin Oulun musiikkivideofestivaaleilla 9. syyskuuta 2006.
Sisältö
{|
Rosso (elokuva)
Juoni
Rosso on kertomus sisilialaisesta palkkamurhaajasta Giancarlo Rossosta (Kari Väänänen), jonka tarkoituksena on tappaa miljoonasta liirasta kadotettu rakkautensa ja vaimonsa Maria. Rosso etsii elokuvan 75 minuutin ajan Maria-nimistä kadonnutta rakkauttaan Suomesta ja siinä samalla ryöstää kaupan ja pankin. Hän tapaa matkallaan myös Martin (Martti Syrjä). Lopussa Rosso löytää kadonneen rakkautensa. Ennen kuin hänet ammutaan, hän ehtii sanoa rakkaalleen italiaksi "ciao, bambina".
Tuotanto
Rosso kuvattiin Mika Kaurismäen mukaan Villealfan, Jörn Donner Productionsin ja Filminorin jääkaapeista löytyneille, muista elokuvista yli jääneille filminpätkille.
Andreas Markusson
Andreas Markusson (1893 Narvik, Norja –1952 Tønsberg, Norja) oli norjalainen kirjailija ja opettaja. Hän kuvaa teoksissaan Pohjois-Norjan kalastaja- ja talonpoikaisväestön elämää. Hän hyödyntää psykologista ihmiskuvausta teoksessa Han som kjempet mot mørket (1937), joka kertoo Lars Levi Laestadiuksesta, ja jatkaa aiheesta teoksessa Hyrdene som for vill (1938), jossa lestadiolaisuuden ohella kuvataan kahta 1852 Kautokeinossa tapahtunutta väkivallantekoa.
Marjayoun
Marjayoun on kaupunki Etelä-Libanonissa, Litani-joen eteläpuolella, lähellä Israelin ja Syyrian rajaa. Ennen sotaa siellä oli noin 12 000 asukasta, šiialaisia, druuseja ja kristittyjä. Uudempi arvio on 3000 asukasta.
Shinya Aoki
Shinya Aoki (, s. 9. toukokuuta 1983 Shizuoka, Japani) on japanilainen vapaaottelija ja entinen ONE Championshipin kevytsarjan mestari. Hän on myös entinen DREAM-kevytsarjan mestari ja on voittanut Shooton keskisarjan mestaruuden vuonna 2006. Aoki aloitti vapaaottelu-uransa Deep-organisaatiossa vuonna 2003. Aoki tunnetaan erikoisliikkeestään lentävä käsilukko.
Vapaaottelu-ura
Aokin vapaaottelu-ura sai alkunsa 2000-luvun alussa liityttyään muun muassa ystävänsä Masakazu Imanarin harjoittelemaan Team Roken salille. Myöhemmin Aoki siirtyi Paraestra saliin harjoittelemaan brasilialaista jujutsua ja shootoa.
Deep
Aokin ensimmäinen vapaaottelu käytiin Tokiossa 24. marraskuuta 2003. Hän otteli Deep-promootion Club Ozon haastekisassa kaksi ottelua ja voitti sekä Dai Okimuran ja Yasutoshi Ryun ensimmäisessä erässä käsilukolla. Aoki otteli vielä kaksi ottelua Deepissä. Heinäkuussa 2004 hän kohtasi Seichi Ikemoton, jonka Aoki voitti käsilukolla toisessa erässä. Kuukautta myöhemmin elokuussa 2004 Aoki sai vastaansa pitkään Shootossa otelleen Jutaro Nakaon, jolle hän hävisi ensimmäisessä erässä tyrmäyksellä. Se oli samalla Aokin uran ensimmäinen tappio vapaaottelussa.
Shooto ja Pride
Deepistä Aoki siirtyi ottelemaan Shooton promootioon. Ensimmäisen ottelun hän kävi tammikuussa 2005 Keith Wisniewskiä vastaan. Aoki voitti waki gatame tekniikalla eli pystyssä suoritetulla käsilukolla. Toisen ottelun Aoki voitti Shigetoshi Iwasea vastaan, joka hylättiin potkaistuaan Aokia jalkojen väliin. Elokuussa 2005 hän otteli entisen Shooton välisarjan mestaria Hayato Sakuraita vastaan. Shooto: Alive Road tapahtumassa käyty ottelu päättyi tuomariäänin Aokin tappioon. Aoki palasi takaisin voittajaksi, kun hän otteli Kuniyoshi Hironakaa vastaan voitokkaasti. Hän voitti ottelun ensimmäisessä erässä teknisellä tyrmäyksellä lääkärin keskeytettyä ottelun.
Voiton myötä Aoki pääsi ottelemaan Shooton välisarjan mestaruudesta. Hän kohtasi hallitsevan mestarin Akira Kikuchin Shooto: The Victory of the Truth tapahtumassa helmikuussa 2006. Aoki voitti kolme erää kestäneen ottelun tuomariäänin ja samalla ensimmäisen mestaruutensa vapaaottelussa.
Mestaruuden jälkeen Aoki sai kutsun otella Priden organisaatiossa. Hän otteli tämän myötä vuorotellen Shootossa ja Pridessa. Ensimmäinen ottelu Pridessa päättyi voittoon Pride - Bushido 12 tapahtumassa Jason Blackia vastaan triangelikuristuksella ensimmäisessä erässä. Toisessa ottelussa Aoki voitti lentävällä triangelikuristuksella Clay Frenchin myös ensimmäisessä erässä. 31. joulukuussa 2006 Aoki otteli vielä entisen Shooton välisarjan mestaria Joachim Hansenia vastaan. Hän voitti ottelun gogoplata kuristuksella ensimmäisessä erässä.
Aoki palasi puolustamaan ensimmäistä kertaa Shooton välisarjan mestaruuttaan Akira Kikuchia vastaan. Helmikuussa 2007 Shooto: Back To Our Roots 1 tapahtumassa käyty ottelu päättyi Aokin voittoon hajaäänin.
Aoki otteli vielä neljännen ottelunsa Pridessa Brian Lo-A-Njoea vastaan huhtikuussa 2007. Pride 34 - Kamikaze tapahtumassa käyty ottelu päättyi Aokin voittoon käsilukolla.
Dream
Pride organisaation lakkautuessa lokakuussa 2007, useat japanilaisottelijat siirtyivät muihin organisaatioihin. Aoki päätyi ottelemaan DREAMiin ja osallistui promootion kevyensarjan turnaukseen. Avausottelussaan Aoki kohtasi HERO'Sin kaksinkertaisen keskisarjan mestarin Gesias Cavalcanten. Ottelu keskeytettiin kolmen minuutin jälkeen ensimmäisessä erässä, kun Cavalcante löi Aokia laittomilla kyynärpää lyönneillä. Ottelu merkittiin tuloksettomaksi. Kaksikon ottelu järjestettiin uudelleen Dream 2 -tapahtumassa huhtikuussa 2008. Uusintaottelussa Aoki voitti ottelun tuomariäänin ja eteni turnauksessa jatkoon. Toisella kierroksella Aoki sai vastaansa Katsuhiko Nagatan. Hän voitti ottelun ensimmäisessä erässä gogoplata kuristuksella. Välierissä Aoki kohtasi UFC:n entisen kevyensarjan mestarin Caol Unon. Heinäkuussa 2008 käydyssä ottelussa Aoki voitti ottelun tuomariäänin ja eteni loppuotteluun. Samana päivänä käytiin myös Dreamin kevyensarjan loppuottelu Aokin ja Joachim Hansenin välillä. Hän otteli urallaan toista kertaa Hansenia vastaan. Tällä kertaa Aoki hävisi mestaruuden tyrmäyksellä ensimmäisessä erässä.
Aoki kokeili huhtikuussa 2009 Dream 8 -tapahtumassa otella välisarjassa, mutta hävisi Hayato Sakuraille ensimmäisessä erässä, jo 27 sekunnin kohdalla tyrmäyksellä. Aoki palasi takaisin kevyeensarjaan ja otteli Shooton ja Cage Ragen entistä kevyensarjan mestaria Vítor Ribeiroa vastaan Dream 10 -tapahtumassa. Heinäkuussa 2009 käydyssä ottelussa Aoki julkistettiin voittajaksi tuomariäänin. Aoki sai sittemmin tilaisuuden otella Dreamin kevyensarjan mestaruudesta puolustavaa mestaria Joachim Hansenia vastaan. Ottelu käytiin Dream 11 -tapahtumassa lokakuussa 2009, jossa Aoki voitti kevyensarjan mestaruuden Hansenia vastaan käsilukolla toisessa erässä.
Kevyensarjan mestaruuden jälkeen Aoki sai vastaan uusia haasteita. Ensimmäinen näistä oli Dynamite!! The Power of Courage 2009 -tapahtumassa, jossa kahden eri promootion kevyensarjan mestarit ottelivat keskenään. Aoki edusti Dreamin mestaria ja hänen vastustajansa Mizuto Hirota Sengokun mestaria. Aoki voitti ottelun teknisellä luovutuksella ensimmäisessä erässä. Sittemmin Aokille tarjoutui tilaisuus otella Strikeforcen kevyensarjan mestaruudesta hallitsevaa mestaria Gilbert Melendeziä vastaan. Huhtikuussa 2010 käyty ottelu päättyi Aokin tappioon tuomariäänin. Ottelun jälkeen Aoki palasi takaisin Japaniin puolustamaan Dreamin kevyensarjan mestaruuttaan. Dream 15 -tapahtumassa vastaan asettui Tatsuya Kawajiri, jonka Aoki voitti akilleslukolla ensimmäisessä erässä.
Enon rautatieasema
Enon rautatieasema on Enon taajaman rautatieasema Joensuussa Suomen rataverkkoon kuuluvalla rataosalla. Vuoteen 1973 asti Enon rautatieaseman nimi oli Kaltimon rautatieasema.
Enon rautatieaseman vanhan, jugendtyylisen asemarakennuksen suunnitteli Thure Hellström. Rakennus tuhoutui pommituksessa 29.6.1941. Nykyinen asemarakennus on rakennettu 1940-luvulla, asema-alueen muut rakennukset 1900-luvun ensimmäisellä vuosikymmenellä, rataosuuden rakentamisen aikoihin.
Junaliikenne
VR:n taajamajunat pysähtyvät Enon asemalla. Radalla liikennöi joka päivä kaksi vuoroa Nurmekseen ja kaksi Joensuuhun.
Destination Anywhere
Destination Anywhere on Jon Bon Jovin toinen soololevy, joka on julkaistu vuonna 1997. Siitä on myös samana vuonna julkaistu lyhytelokuva, joka perustuu kyseisen albumin kappaleisiin. Elokuvan ohjasi Mark Pellington ja siinä näyttelivät Jon Bon Jovin lisäksi mm. Demi Moore, Annabella Sciorra, Kevin Bacon, Whoopi Goldberg ja Denise Faye.
Kappaleet
Japanin bonuskappale
Ranskan bonuskappale
ENVISAT-1
ENVISAT oli ESAn suurin avaruuslaite ja järjestön kolmas kaukokartoitussatelliitti, joka tutki Maan ympäristöä. Sen hinnaksi on arvioitu 3–4 miljardia euroa. Se toimi vuosikymmenen ajan, kunnes käyttö päättyi yllättävään vaurioitumiseen. Satelliitin lentorata oli 800 km korkea aurinkosynkroninen rata. Yksi kierros Maan ympäri kesti 101 minuuttia, ja satelliitti lensi saman kohteen yli joka 35. päivä. Satelliitin lähettämä data vastaanotettiin ESAn vastaanottokeskuksissa Ruotsin Kiirunassa ja Italian Frascatissa.
Satelliitin kehityshistoria oli pitkä ja monimutkainen. Alun perin ESA kehitti miehitettyä avaruusasemaa, joka lentäisi naparadalla, josta nimi Polar Platform. Sittemmin Polar Platform muuttui miehittämättömäksi mutta kansainväliseen avaruusasemaan liittyväksi elementiksi. Siitä piti kehittyä useiden kaukokartoitussatelliittien runko. Sen käytön piti lakata vuonna 2013. Käyttöä on ilmeisesti pakko jatkaa vuoden 2014 loppuun asti aikaansaaden 45 miljoonan euron lisäkulun satelliitin operoinnista. Syynä tähän on Sentinel-1-tutkasatelliitin laukaisun arvioitu viivästyminen noin vuodella. Tämä jatkoskenaario loppui satelliitin toiminnan lakkaamiseen toukokuussa 2012.
ENVISATin laitteet
Envisatissa on kymmenen mittalaitetta, jotka tutkivat ilmakehää, meriä ja maanpintaa. Käyttämällä eri laitteita samanaikaisesti tietyn kohteen tutkimiseen, saadaan tarkempaa tietoa Maasta ja sen biologisista prosesseista. ENVISATin dataa käytetään yhdessä monen muun kaukokartoitussatelliitin datan kanssa. ENVISATin laitteet ovat
GOMOS-instrumentti
Vuonna 1995 alettiin Suomessa ja Ranskassa suunnitella otsonia mittaavaa tutkimuslaitetta, josta ideasta kehittyi GOMOS-laite. Sen optiikka ja mekanismit toteutettiin Ranskassa ja tietokone Suomessa. GOMOS pystyy mittaamaan seuraavia ilmakehän kaasuja: otsoni, typpidioksidi ja vesihöyry sekä joitakin aerosoleja.
Laite mittaa tähden valoa tähden laskiessa Maan ilmakehän taakse satelliitin liikkeen mukana;  mittausta kutsutaan tähtiokkultaatioksi. Se mittaa ensin suoraan avaruudesta tullutta tähden valoa. Kun satelliitti lentää eteenpäin, valo tulee tähdestä ilmakehän läpi. Mitattuja spektrejä verrataan keskenään. Täten saadaan mitattua eräiden ilmakehän kaasujen määrä ja pystyjakauma. Yleensä kaukokartoitussatelliitin mittalaitteet täytyy kalibroida ennen laikaisua hyvin tarkasti. GOMOS kuuluu siihen instrumenttien luokkaan, joka kalibroi itsensä ennen jokaista mittausta uudelleen.
Säestys
Säestäminen tarkoittaa melodian tukemista säestyssoittimella. Melodia voidaan esittää lauluna tai soolosoittimella. Säestystä voidaan antaa yksin- tai yhteislaululle. Säestys on laulua tukeva toiminta sävelkorkeuden, tempon ja melodian etenemisen muodossa. Usein säestyssoitin antaa sävelistä koostuvan melodian, jota laulajan on helppo seurata. Säestystä voidaan harjoittaa myös soinnuilla, jotka koostuvat useammasta sävelestä soitettuna yhtaikaisesti. Sointujen käyttöä voi varioida erilaisilla rytmityksillä tai sointukäännöksillä, jolloin säestyksestä tulee monipuolisempaa ja vivahteikkaampaa.
Säestyssoittimia ovat piano, urut, muut kosketinsoittimet, kitara, huilu, nokkahuilu, viulu, jne.
Sardellit
Sardellit ovat suosittuja ruoanlaitossa ja syötteinä sekä kalajauhoteollisuuden raaka-aineena. Liikakalastus on vahingoittanut niiden kantoja huomattavasti.
Euroopassa heimon tunnetuin laji on sardelli (Engraulis encrasicolus). Tyynenmeren perunsardelli (Engraulis ringens) on vuotuisella saalismäärällä mitaten maailman eniten kalastettu kalalaji.
Monissa kielissä (englanti, hollanti, ruotsi) sardellien nimi muistuttaa sanaa "anjovis", joka puolestaan suomessa viittaa useimmiten sokerisuolattuun ja maustettuun kilohailiin (Sprattus sprattus).
Kongonleijona
Kongonleijona (Panthera leo hollisteri) on yksi leijonan alalajeista. Sitä tavataan mm. Kongon demokraattisessa tasavallassa, Sambiassa, Botswanassa sekä Malawissa. Laji ei ole mitenkään erityisen uhanalainen, toisin kuin jotkin muut leijonan alalajit (kuten aasianleijona, senegalinleijona tai transvaalinleijona). Ravintonaan kongonleijona käyttää yleensä gaselleja ja seeproja sekä ravinnon ollessa niukkaa joitain pieniä nisäkkäitä.
Lähteet
Lion du Congo
Lotta Suviranta
Lotta Ilona Suviranta (ent. Bryggare, o.s. Suviranta) (s. 14. joulukuuta 1965 Helsinki) on aktiiviuransa päättänyt suomalainen pika- ja keskimatkojen juoksija. Hän edusti koko uransa ajan Helsingin Kisa-Veikkoja ja hänen valmentajanaan toimi Ari Paunonen. Kalevan kisoista Suviranta saavutti hopeaa 800 metrin juoksussa vuonna 1993. Lisäksi hän oli viestijuoksun SM-kisoissa mukana voittamassa kaikkiaan 14 mitalia. 4 × 100 metrin viestijuoksussa Suviranta oli voittamassa kultaa vuonna 1994, 4 × 400 metrin viestijuoksussa kolmea kultaa vuosina 1986, 1996 ja 1999, hopeaa vuonna 1987 sekä kahta pronssia vuosina 1994 ja 1998 sekä 4 × 800 metrin viestijuoksussa kolmea kultaa vuosina 1986, 1987 ja 1989, kahta hopeaa vuosina 1988 ja 2004 sekä kahta pronssia vuosina 1990 ja 1994. Sisäratojen SM-kisoista Suviranta saavutti 400 metrin juoksusta kultaa vuosina 1994 ja 1996 sekä pronssia vuonna 1995 ja 800 metrin juoksusta kolme hopeaa vuosilta 1987, 1994 ja 1996. Virallisissa kilpailuissa hän ei ole esiintynyt vuoden 2006 jälkeen.
Suviranta avioitui vuonna 1990 aitajuoksija Arto Bryggaren kanssa. Heillä on kolme lasta, joista yksi on moniottelija Samuli Bryggare. He erosivat vuonna 2015.
Randy Holland
Randy Holland on kanadalaissyntyinen yhdysvaltalainen pokeriammattilainen ja entinen lakimies.
Valmistuttuaan Floridan valtionyliopistosta hän työskenteli Floridan osavaltiolle. 1990-luvun alussa Holland alkoi pelata kasinopokerin laillistamisen jälkeen Mississipin pokeriturnauksissa. Pian tämän jälkeen hän voitti Gold Coast Openin $ 200 Limit Hold'em -turnauksen ja siirtyi pokeriammattilaiseksi.
Holland on voittanut kaksi World Series of Poker -turnausta (razzissa vuonna 1996 ja seitsemän kortin avopokerissa vuonna 2000). Pääkilpailussa hän on parhaimmillaan ollut kahdestoista (vuonna 1999). Holland on voittanut useita kasinoissa käytyjä turnauksia Yhdysvalloissa ja Euroopassa. Tammikuussa 2003 hän ansaitsi 163 505 dollaria LA Poker Classic -turnauksen 300 dollarin limit hold'emin voitosta ja tammikuussa 2007 51 971 dollaria Gold Strike World Poker Open -turnauksen 100 dollarin pot limit hold'emin voitosta. World Poker Tourilla Legends of Poker -kisassa elokuussa 2006 Holland oli viides ansaiten 177 460 dollaria.
Mirage Poker Showdown -tapahtumassa toukokuussa 2007 Holland voitti 1 500 dollarin no limit hold'em -turnauksen ja oli vastaavan turnauksen kakkonen muutamaa päivää myöhemmin. Palkintosummat olivat 124 728 ja 52 708 dollaria.
Holland edustaa Paradise Poker -nettipokerihuonetta. Hänen pokeriuransa turnausansiot ylittivät elokuussa 2007 2,8 miljoonaa dollaria.
Rosenrot (kappale)
Rosenrot (suom. ruusunpunainen) on Rammsteinin 21. singlejulkaisu, joka levytettiin Teldex Studionissa Berliinissä 2005. Rosenrotista on tehty myös musiikkivideo. Videossa Rammsteinin jäsenet esittävät munkkeja, jotka tulevat itäeurooppalaiseen kylään. Siellä yksi munkeista (Till Lindemann) tappaa miehen. Lopuksi Till poltetaan roviolla.
Stanfordin vankilakoe
pienoiskuva|Laatta paikalla, jossa koe suoritettiin.Stanfordin vankilakoe oli sosiaalipsykologinen koe, jossa tutkittiin ihmisen reagointia valtasuhteisiin vankilanomaisessa ympäristössä. Koe toteutettiin vuonna 1971 kalifornialaisessa Stanfordin yliopistossa tutkija Philip Zimbardon johdolla.
Koehenkilöt jaettiin arpomalla kahteen ryhmään: puolet määrättiin esittämään vanginvartijoita, puolet vankeja. Koe toteutettiin yliopiston kellarikerroksen laboratoriossa, joka oli lavastettu vankilaksi.
Vankeja esittävät nuoret miehet riisuttiin alastomaksi, suihkutettiin desinfioivalla aineella, ja heidät puettiin täsmälleen samanlaisiin, kaapumaisiin vankilasuihin, joiden rintaan oli kiinnitetty tunnusnumero. Oikeita nimiä ei käytetty. Myös vartijoilla oli yhtenäiset khaki-univormut, jonka varustuksiin kuuluivat aurinkolasit, kumipamppu ja pilli. Vartijoille ei annettu mitään erityisiä ohjeita eikä koulutusta. Vartijoita neuvottiin pelkästään huolehtimaan siitä, että vankilassa säilyy yllä kuri ja järjestys ja että vangit käyttäytyivät heitä kohtaan kunnioittavasti. Väkivallan käyttö kuitenkin kiellettiin.
Stanfordin vankilakokeen oli määrä kestää kaksi viikkoa, mutta se jouduttiin keskeyttämään jo kuuden päivän kuluttua. Kävi ilmi, että vanginvartijoina toimivat nuoret miehet alkoivat nopeasti kohdella vankeja yhä raaemmin. Vangeille määrättiin fyysisiä rangaistuksia ja heitä nöyryytettiin. Vartijat alkoivat myös manipuloida vankeja toimimaan toisiaan vastaan jakamalla suosionosoituksia ja rangaistuksia. Koe keskeytettiin erityisesti jatko-opiskelija Christina Maslachin vaatimuksesta; Maslachin tehtävänä oli haastatella kokeeseen osallistujia.
Stanfordin vankilakoetta on pidetty osoituksena siitä, että kuka tahansa kykenee pahuuteen ja voi kohdella lähimmäisiään julmasti, jos hänelle annetaan siihen rajoittamaton valta. Koetta on myös arvosteltu paljon. Sitä on pidetty epäeettisenä, ja sen tieteellisyys on kyseenalaistettu. Väitteiden ja paljastuksien mukaan esimerkiksi osallistujien ohjeistus ja opastus eivät olleet sitä mitä julkisuudessa on annettu ymmärtää, ja roolit ja reaktiot olivat ainakin osittain näyteltyä.
Koe populaarikulttuurissa
Koe on ollut pohjana useammalle elokuvalle. Vuonna 2001 valmistunut Oliver Hirschbiegelin Das Experiment perustuu tapaukseen. Vuonna 2015 ilmestyneen The Stanford Prison Experiment -elokuvan on ohjannut Kyle Patrick Alvarez ja käsikirjoittanut Tim Talbott.
It’s My Birthday
”It’s My Birthday” saavutti Isossa-Britanniassa listan kärjen, muodostuen will.i.amin kymmenenneksi kyseisen listan kärjen saavuttaneeksi kappaleeksi (mukaan lukien viisi The Black Eyed Peasin kanssa saavutettua kärkisijaa). Kappale myös sijoittui kymmenen parhaan joukkoon Australiassa sekä kolmenkymmenen parhaan joukkoon Belgiassa, Uudessa-Seelannissa ja Irlannissa.
Elettra Rossellini
Elettra Rossellini Wiedemann, syntymänimeltään Elettra-Ingrid Rossellini Wiedemann (s. 26. heinäkuuta 1983 New York, Yhdysvallat) on yhdysvaltalainen malli. Hän on näyttelijä ja malli Isabella Rossellinin tytär. Hänen äidinpuoleiset isovanhempansa ovat näyttelijä Ingrid Bergman ja ohjaaja Roberto Rossellini.
Hennadi Avdjejenko
Hennadi Valentynovytš Avdjejenko (, ; s. 4. marraskuuta 1963 Odessa) on Neuvostoliittoa ja Ukrainaa edustanut korkeushyppääjä, joka voitti 1980-luvulla olympiakultaa ja maailmanmestaruuden.
Avdjejenko harjoitteli Neuvostoliiton armeijan urheilujoukoissa Odessassa. Hän voitti kultaa vuoden 1983 yleisurheilun maailmanmestaruuskilpailuissa Helsingissä ja hopeaa vuoden 1987 maailmanmestaruuskilpailuissa Roomassa. Olympiakultaa hän voitti vuoden 1988 kesäolympialaisissa Soulissa.
Grace Elliot
pienoiskuva|oikea|Grace Elliotin muotokuva, [[Thomas Gainsboroughin maalaus, maalattu vuonna 1778.]] Grace Dalrymple Elliot (1754? Edinburgh, Skotlanti- 16. toukokuuta 1823 Ville-d'Avray, Ranska) oli skotlantilainen kurtisaani, kirjailija, vakooja ja seikkailijatar. Hän oli Philippe Égalitén ja kuningas Yrjö IV:n rakastajatar.
Elämänvaiheita
Grace Elliotin alkuperäinen nimi oli Grissel Dalrymple ja hän kasvoi vanhempiensa eron jälkeen äitinsä luona. Äidin kuoltua vuonna 1767 hänet lähetettiin sisäoppilaitokseen, mistä hän lähti käytyään koulunsa loppuun.
Koulusta hän muutti Lontooseen asumaan isänsä luona ja muutti etunimensä Graceksi. Lontoossa hän herätti huomiota: hän oli erittäin kaunis ja ajan oloissa poikkeuksellisen pitkä nuori nainen. Isä, Hugh Dalrymple, oli saanut viran Grenadan kenraalikuvernöörinä vuonna 1771 ja hänelle tuli kiire saada tytär naimisiin ennen muuttoa virkapaikalle. Isän valinta tyttären aviomieheksi herätti kummastusta; sulhanen oli lääkäri John Eliot, vaimoaan kaksi kertaa vanhempi mies ja häntä huomattavasti lyhyempi.
Avioliitosta syntyi poika, joka kuoli pian. Sen jälkeen avioliitto alkoi hajota. Paljastui, että Elliotilla oli suhde nuoreen ja komeaan Valerian varakreiviin. Aviomies otti eron ja erosta tuli kaikkien tuntema skandaali, jota puitiin oikeudessa.Elliotin veli vei sisarensa takaisin sisäoppilaitokseen, josta tämän pelasti uusi ihailija, Cholmomdeleyn 4. jaarli.
Gainsborough maalasi Grace Elliotin muotokuvan vuonna 1778 ja kun Walesin prinssi kävi Cholmondeleyn luona hän sanoi haluavansa tavata taulun mallin. Prinssin ja Elliotin välille syntyi suhde ja hän syrjäytti aikaisemman rakastajattaren. Prinssin mielenkiinto väheni, mutta Elliot huomasi odottavansa lasta vuonna 1782. Tytär sai nimekseen Georgiana Augusta Frederica Seymour ja kastetodistuksessa hänen isäkseen on merkitty Walesin prinssi. Lapsen isäksi on epäilty myös kolmea muuta miestä: Cholmondeleyn 4. jaarli, Charles Wyndham ja George Selwyn. Lapsen kasvatuksesta huolehti Cholmondeleyn jaarli.
Kun tyttären kasvatus oli turvattu, Elliot lähti Pariisiin asuakseen jo aikaisemmin tutustumansa Orleansin herttuan, myöhemmän Philippe Égalitén luona. Elämä muuttui kun Ranskassa alkoi vallankumous vuonna 1789.
Vallankumouksen ja terrorin aikaan Elliot oli vakooja. Hän toimitti kirjeitä Englantiin eri henkilöiltä, jotka halusivat kertoa vallankumouksen ajan elämästä. Hän oli myös välikätenä Orleansin herttuan ja Walesin prinssin viestien välittäjänä. Hän joutui vakavaan vaaraan, kun hänen kotiinsa tehtiin etsintä. Hänen kotoaan löytyivät parlamenttiedustaja Charles James Foxin ja Sir Godfrey Websterin kirjeet, jotka hänen piti oletettavasti kuljettaa pois Ranskasta. Hän toimi myös avustajana kuningatar Marie Antoinetten ja kuningas Ludvig XVI:n epäonnistuneessa pakoyrityksessä. Lisäksi hän pelasti markiisi Champcenetzin hengen kätkemällä hänet kotiinsa.
Palattuaan kotimaahansa Elliot kirjoitti kokemuksensa kirjaksi. Kirjaa ei ollut tarkoitettu julkaistavaksi, mutta Elliotin tyttären tytär toimitti sen julkaisatavaksi vuonna 1859. Tuolloin sitä muokattiin vastaamaan aikansa säädyllisyyskäsityksiä. Teos  Journal of My Life during the French Revolution. on harvoja aikalaisnaisen kirjoittamia teoksia vallankumousajasta.
Vähän ajan kuluttua hän palasi Ranskaan, missä asui loppuikänsä. Hän asettui lähelle Pariisia Ville-d'Avrayhin, missä eli kohtuullisen varakkaana. Viimeisinä aikoinaan hänellä oli suhde paikallisen pormestarin kanssa, mutta ne olivat myös sairastelun täyttämiä.
Fiktiohahmona
Grace Elliotin ja Philippe Égalitén suhteesta on tehty vuonna 2001 elokuva, L'Anglaise et le duc jossa rakastavaiset ajautuvat vallankumouksen aikana erilleen kannattamalla ei poliittisia suuntauksia. Käsikirjoitus pohjautui Elliotin muistelmiin. Elokuvan ohjasi Éric Rohmer ja pääosissa nähtiin Lucy Russell ja Jean-Claude Dreyfus. Ranskassa elokuvaa moitittiin, että se antaa vallankumouksesta väärän kuvan.
Michael Ondaatje
thumb|upright|Michael Ondaatje Philip Michael Ondaatje OC (s. 12. syyskuuta 1943 Sri Lanka) on kanadalainen kirjailija ja runoilija. Hänen Booker-palkinnon saaneesta romaanistaan Englantilainen potilas Anthony Minghella ohjasi Oscar-palkitun samannimisen elokuvan.
Ondaatje syntyi perheeseen, jossa on alankomaalais-, tamili-, singaleesi- ja portugalilaisjuuria. Hän muutti äitinsä kanssa Englantiin vuonna 1954. Vuonna 1962 hän muutti Kanadaan.
Vaikka Ondaatje tunnetaan parhaiten romaaneistaan, hänen tuotantoonsa kuuluu myös muistelma hänen lapsuudestaan Sri Lankassa, kolmetoista runokirjaa ja kolme elokuvaa. Hän on saanut Kenraalikuvernöörin kirjallisuuspalkinnon kahdesta runokirjastaan. 1960-luvulta lähtien hän on myös toiminut torontolaisen Coach House Books -kirjakustantajan runotoimittajana.
Landseer
Landseer (Continental-European type) on koirarotu, joka on lähtöisin Newfoundlandin saarelta. Suomeen tuotiin ensimmäisen kerran landseereja vuonna 1977 Englannista.
Michael Ondaatje
Ondaatje kuuluu kahdesti vuodessa ilmestyvän kanadalaisen kirjallisuuslehden Brickin toimituskuntaan ja toimii Kanadan Pen-klubissa. Hän on Royal Society of Literaturen jäsen. Hän on naimisissa dekkarikirjailija Linda Spaldingin kanssa.
Landseer
Ulkonäkö
Landseerit ovat suuria ja pitkäkarvaisia koiria. Niiden turkin väritys on valkomusta. Koiralla on valkoisella pohjalla mustia revitynmuotoisia läiskiä rungossa ja lanneosassa. Pää on musta, ja siinä on valkoinen otsapiirto. Landseerin raajat ovat pidemmät ja runko hieman kevyempi, sulavampi ja jäntevämpi kuin sukulaisrodulla newfoundlandinkoiralla. Landseerilla on tyvestä vahva ja leveä häntä, joka toimii perämelana koiran uidessa sekä varpaiden välissä uimista helpottavat "räpylät".
Luonne ja käyttäytyminen
Avoin, miellyttämishaluinen ja ihmisystävällinen rotu. Vahtitaipumukset ovat yksilökohtaisia mutta yleensä vähäisiä. Pihaan tulijat mahdollisesti haukutaan ja perhettä puolustetaan, mutta ihmisiin ne suhtautuvat innokkaasti ja lempeästi.
Toimii hyvin sekä harrasteissa että myös kotikoirana. Joten virikkeitä on hyvä kehitellä vaikka ei varsinaisissa harrasteissa kulkisi. Energiaa löytyy ja halua oppia ja käyttää aivoja. Landseerit ovat parhaimmillaan vesipelastuksessa, koska siihen rotu on alun perin jalostettu. Landseerilla on luontainen ja vahva pelastusvaisto sekä erinomainen uimataito. Rotua pidetään myös erittäin herkkävaistoisena. Omaan perheeseensä se kiintyy syvästi ja sitä pidetään hyvin lapsirakkaana rotuna. Landseer on myös mukava kaveri harrastuskoiraksi jälkeen, tokoon, hakuun jne. Ja niitä on alkanut näkyä hiukan enemmän näidenkin harrastusten parissa. Landseerin keskittymiskyky vaatii työtä, joten kärsivällisyyttä tarvitaan.
Alkuperä
Newfoundlandinkoirapentueissa on aina syntynyt mustavalkoisia yksilöitä, joita aluksi hyljeksyttiin. Sir Edwin Landseer ihastui näihin koiriin, ja hänen maailmankuulujen taideteostensa ansioista landseer alkoi vähitellen kiinnostaa. Keski-Euroopassa ryhdyttiin 1900-luvun alussa jalostamaan rotua erilleen mustavalkoisesta newfoundlandinkoirasta. Kehitettiin korkearaajaisempi ja liikunnallisempi rotu vesipelastuskoiraksi, johon rotu edelleenkin hyvin soveltuu. Kasvattajien tavoitteena oli luoda mahdollisimman paljon Landseerin maalausten koirien näköisiä landseereja. Rotu virallistettiin vasta vuonna 1960.
Aiheesta muualla
thumb|250px|right|Vesipelastusta
Esilaulaja
Esilaulaja on toisen tai toisten laulajien edellä laulava henkilö. Nimityksellä on useita lähekkäisiä merkityksiä.
Kalevalaisten muinaisrunojen vuorolaulannassa esilaulajaa eli edelläveisaajaa kutsuttiin päämieheksi ja toista laulajaa puoltajaksi eli säestäjäksi. Suomessa oli tapana käyttää yhtä jälkilaulajaa, kun taas Inkerissä ja Virossa tehtävässä toimi kuoro. Ryhmälaulannassa esilaulajana toimii joko yksi tai useampi henkilö, ja muut laulajat kertaavat kuorossa kunkin säkeen. Säkeen toistaminen aloitetaan usein jo viimeisen sanan tai viimeisten tavujen kohdalla ja esilaulaja aloittaa samalla tavoin kertauksen lopussa. Jäljessälaulajat voivat laulaa vain osan kerrattavasta säkeestä tai käyttää kertosäettä. Vanha laajalle levinnyt esittämistapa on miesten kaksinlaulanta. Sen ovat tunteneet monet Euroopan ja Siperian kansanryhmät.
Lapsia ja aikuisia
Lapsia ja aikuisia – kuinka niitä tehdään? on vuonna 2004 ensi-iltaan tullut Aleksi Salmenperän esikoispitkäelokuva. Elokuva oli hänen lopputyönsä Taideteolliseen korkeakouluun. Minttu Mustakallio voitti elokuvasta parhaan naissivuosan Jussi-palkinnon vuonna 2005. Elokuva oli lisäksi ehdolla samana vuonna seuraavissa Jussi-palkintokategorioissa: paras elokuva, paras ohjaus, paras naispääosa (Minna Haapkylä), paras käsikirjoitus, paras musiikki ja paras leikkaus.
Elokuva kertoo kolmekymppisistä Venlasta ja Anterosta, jotka elävät vakiintuneessa parisuhteessa. Suhdetta kuitenkin hiertää peruskysymys: hankimmeko lapsia vai emme? Venla haluaa äidiksi, mutta Antero pelkää perheen sitovan liikaa ja häiritsevän hänen pikaluistelu-uraansa. Venla on kuitenkin päättänyt saada lapsen ja pyytää apua työpaikkansa naislääkäriltä Sadulta. Toistensa seurassa viihtyvät naiset rakastuvat yllättäen toisiinsa, mikä vaikuttaa monien muidenkin elämään.
Alan Curbishley
Llewellyn Charles Curbishley (s. 8. joulukuuta 1957 Forest Gate, Lontoo, Englanti) on englantilainen jalkapallovalmentaja ja entinen keskikenttäpelaaja.
Peliura
Curbishley aloitti peliuransa West Hamissa 1975. Hän pelasi lontoolaisseurassa 85 ottelua ennen siirtymistään Birmingham Cityyn 1979. 1983 Curbishley siirtyi paikallisvastustaja Aston Villaan, josta 1984 Charltoniin. 1987 Curbishley lähti Charltonista Brighton & Hoveen, josta palasi takaisin Charltoniin 1990. Curbishley toimi vuoden pelaaja-apuvalmentajana ja kaksi vuotta pelaajavalmentajana. Curbishleyn peliura päättyi Charltonissa lopullisesti 1993.
Valmennusura
Alan Curbishleyn valmennusura alkoi Charltonin päävalmentajan Lennie Lawrencen apulaisvalmentajana 1990. Curbishley pelasi valmentamisen ohella vuoteen 1993 saakka. 1991 Lawrence jätti Charltonin ja Curbishleysta tuli päävalmentaja yhdessä Steve Grittin kanssa. 1995 Gritt lähti Charltonista ja Curbishley otti päävalmentajan tehtävät vastaan yksin.
Curbishleyn ura Charltonista jatkui pitkään, syyskuussa 2005 hän juhli 600 otteluaan joukkueen päävalmentajana voitolla Birminghamista. Kaikki vuodet Charlton on säilynyt Englannin Valioliigassa.